
PËR DISA NDRYSHIME DHE SHTESA NË LIGJIN NR. 27/2016, “PËR MENAXHIMIN E KIMIKATEVE”, I NDRYSHUAR

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 27/2016, “Për menaxhimin e kimikateve”, i ndryshuar, bëhen këto ndryshime dhe shtesa:

Neni 1

Në nenin 6 bëhen ndryshimet e mëposhtme:
1. Pika 5 ndryshohet si më poshtë:
“5. Ministria përgjegjëse për tregtinë është autoriteti kompetent për kontrollin në treg të kimikateve.”.
2. Pika 6 shfuqizohet.

Neni 2

Në nenin 20 bëhen shtesa dhe ndryshimi i mëposhtëm:
1. Pas pikës 4 shtohet pika 4/1 me këtë përmbajtje:
“4/1. Lista e substancave me rrezikshmëri shumë të lartë (SVHC) miratohet me urdhër të ministrit. Lista përditësohet në përputhje me listën e substancave SVHC, të miratuar sipas aneksit XIV, të rregullores (KE) nr. 1907/2006 (REACH), i ndryshuar.”.
2. Në pikën 5 fjalët “lista e substancave me rrezikshmëri shumë të lartë (SVHC)” hiqen.

Neni 3

Në nenin 21 bëhen ndryshimi dhe shtesa e mëposhtme:
1. Pika 2 ndryshohet si më poshtë:
“2. Lista e substancave kandidate miratohet me urdhër të ministrit.”.
2. Pas pikës 2 shtohet pika 3 me këtë përmbajtje:
“3. Lista e substancave kandidate përditësohet bazuar në listën e rishikuar të substancave kandidate, në përputhje me listën e publikuar nga Agjencia Evropiane e Kimikateve.”.

Neni 4

Neni 28 shfuqizohet.
Neni 5

Në pikën 7, të nenit 29 fjalët “ministrinë përgjegjëse për industrinë” hiqen.

Neni 6

Në nenin 35 bëhen këto ndryshime:
1. Pika 3 shfuqizohet.
2. Pika 4 ndryshohet si më poshtë:
“4. Strukturat përgjegjëse për inspektimin sipas fushave përkatëse të përgjegjësisë paraqesin raportin vjetor të inspektimeve pranë Zyrës së Kimikateve brenda datës 1 mars të vitit pasardhës.”.

Neni 7

Paragrafi hyrës, i nenit 39 ndryshohet si më poshtë:
“Gjatë kryerjes së detyrave të referuara në nenin 35 të këtij ligji strukturat përgjegjëse për inspektimin, sipas fushave përkatëse të përgjegjësisë, kanë të drejtë që në bazë të një vendimi:”.

Neni 8

Pikat 35 dhe 36 të nenit 40 shfuqizohen.

Neni 9

Në nenin 43 bëhen ndryshimet dhe shtesa e mëposhtme:
1. Paragrafi i parë numërtohet me numrin 1.
2. Fjalët “20, pikat 5 dhe 6” zëvendësohen me fjalët “20, pika 6”.
3. Fjalët “21, pika 2” hiqen.
4. Pas pikës 1 shtohet pika 2 me këtë përmbajtje:
“2. Ngarkohet ministri përgjegjës për mjedisin të miratojë aktet nënligjore në zbatim të pikës 4/1, të nenit 20 dhe të pikës 2, të nenit 21, të këtij ligji.”.

Neni 10
Hyrja në fuqi

[bookmark: _GoBack]Ky ligj hyn në fuqi 15 ditë pas botimit në Fletoren Zyrtare.

Miratuar në datën 16.7.2026.

Shpallur me dekretin nr. 433, datë 27.7.2026, të Presidentit të Republikës së Shqipërisë, Bajram Begaj.

